CELEX: 62009TN0243
Language: fi
Date: 2009-06-18 00:00:00
Title: Asia T-243/09: Kanne 18.6.2009 — Fedecom v. komissio

29.8.2009   
            
            
               FI
            
            
               Euroopan unionin virallinen lehti
            
            
               C 205/43
            
         Kanne 18.6.2009 — Fedecom v. komissio
   (Asia T-243/09)
   2009/C 205/78
   Oikeudenkäyntikieli: ranska
   
      Asianosaiset
   
   
      Kantaja: Fédération de l’Organisation Economique Fruits et Légumes (Fedecom) (Pariisi, Ranska) (edustaja: asianajaja C. Galvez)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Riidanalainen päätös on kumottava EY 230 artiklan neljännen kohdan nojalla
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii ensimmäisen oikeusasteen tuomioistuinta kumoamaan 28.1.2009 tehdyn komission päätöksen K(2009) 203 lopull. (1), jossa komissio totesi, ettei Ranskan tasavallan sellaisten kampanjasuunnitelmien yhteydessä, joilla pyritään helpottamaan Ranskassa korjattujen maataloustuotteiden markkinoimista, hedelmien ja vihannesten tuottajille myöntämä valtiontuki sovellu yhteismarkkinoille, ja velvoitti Ranskan tasavallan perimään kyseisen tuen takaisin.
   Kantaja vetoaa kanteensa tueksi kolmeen kanneperusteeseen:
   
               —
            
            
               EY 87 artiklan 1 kohdassa tarkoitetun valtiontuen käsitteen virheellinen soveltaminen siltä osin kuin komissio on katsonut, että tuottajien kampanjasuunnitelmien yhteydessä maksamat vapaaehtoiset maksut (alakohtaiset osuudet) ovat valtion varoja;
            
         
               —
            
            
               EY 87 artiklan 3 kohdan säännösten virheellinen soveltaminen siltä osin kuin komissio on katsonut, että kampanjasuunnitelmien mukaisesti toteutetut toimenpiteet eivät soveltuneet yhteismarkkinoille, suorittamatta kuitenkaan yksityiskohtaista analyysiä kustakin kampanjasuunnitelmasta;
            
         
               —
            
            
               Luottamuksensuojan periaatteen loukkaaminen siltä osin kuin tuottajille on saattanut syntyä luottamus kampanjasuunnitelmien sääntöjenmukaisuuteen sen perusteella, ettei komissio ollut ryhtynyt toimiin kymmenen vuoden aikana, vaikka se oli välttämättäkin saanut tiedon kampanjasuunnitelmista.
            
         
      (1)  EUVL L 127, s. 11.